Antipas Mbusa

Antipas Mbusa Nyamwisi, abotami na Mutwanga na mokolo ya 15 sanza ya zomi na moko 1959 na etuka ya Nord-Kivu, azali moto ya politiki mpe soda ya ekolo Kongo démokratiki.

 Biografi ya bomoi ya bato 
Mbusa abotamaki na Mutwanga na mokolo mwa 15 Novɛ́mbɛ 1959. Azwaki diplome na sociologie na Université ya Kisangani na 1989, Mbusa Nyamwisi azalaki moko ya ba membres fondateurs ya RCD mpe abundaki na ba troupes ya Laurent-Désiré Kabila na tango ya guerre ya mibale ya Congo. Na 1999, Mbusa Nyamwisi alandaki Ernest Wamba dia Wamba na bokabwani ya RCD: RCD-Kisangani (to RCD-Wamba). RCD-Kisangani ebungisaki engumba ya Kisangani liboso ya mampinga ya RCD-Goma mpe ekimaki na Bunia na Ituri. RCD-Kisangani ekabwani na kati ya balandi ya Mbusa Nyamwisi (oyo babengaka lingomba na bango RCD-Kisangani-Mouvement de libération, RCD-K-ML to RCD-ML) mpe baoyo ya Ernest Wamba dia Wamba (etuluku oyo ya nsuka ezalaki lisusu na ntina moko te na bitumba).

Mbusa Nyamwisi amonanaki na kati ya rapport oyo epesamaki na mokonzi ya Ouganda Yoweri Museveni, lokola moyibi ya mbongo pene na 10 millions ya ba dollars (mingi na nzela ya kopesa nzela na exploitation ya ba ressources naturelles ya etuka oyo ye azalaki kokamba na nzela ya basoda, kasi mpe na nzela ya kofuta mpako te, mpe bongo na bongo).

Na eleko ya transition, Mbusa Nyamwisi azwaki ebonga ya ministre ya coopération régionale na gouvernement ya transition. RCD-ML ezwaki mpe ministère ya Urbanisme mpe Habitat (mpo na John Tibassima Atenyi). RCD-ML ezwi mpe bisika 15 na Assemblée nationale ya transition.

Azali na lingomba ya politiki ya Forces ya renouveau.

Na 2006, tango azalaki candidat na élection présidentielle, abengaki ba électeurs na ye pona ko voter na second tour pona candidat Joseph Kabila.

Na 6 février 2007, akomi ministre ya Affaires étrangères na gouvernement ya Antoine Gizenga. Alexis Thambwe Mwamba akitanaki ye na mbulamatari ya Muzito, le 27 octobre 2008. Na 2011, akotaki na opposition congolaise sima ya ko déposer démission na ye epayi ya président Kabila mpe na yango atikaki ebonga na ye ya ministre ya Décentralisation. Akomisi lisusu candidature na ye na maponami ya présidentielle. Na komeka koyokanisa ba candidats ya opposition mpo na koluka candidature ya commune, a sacrifier campagne na ye moko mpe abimi 5e na liste ya ba candidats 11. Antipas Mbusa azali moto ya Nande (Yira) oyo azali moko ya bato minene ya etuka oyo mpe akomi ministre ya Décentralisation mpe ya Planification ya Territoire.

Antipas Mbusa ayaki kosangana na coalition Lamuka mpo na kopesa Martin Fayulu maboko na maponami ya présidentielle ya 2018. Na nsima, atikaki Lamuka.

Na sanza ya misato 2023, Antipas Mbusa akomi Ministre ya Etat, na mokumba ya Intégration régionale na gouvernement ya Lukonde II.

 Ba références 

Catégorie:Moí-politíki wa Kongó-Kinsásá